**Erik Follestad Johansen** (født 1989) er tidligere ishockeyspiller og landslagsspiller, som i perioden 2007–2012 spilte på Frisk Asker Ishockey, som også er moderklubben hans. Han spilte fra sesongen 2012–2013 for Vålerenga Ishockey, fram til han la opp i 2016 på profesjonelt nivå.

Han skal fra og med 2024 være programleder i *Sinnasnekker'n* på TV Norge, der han erstatter Otto Robsahm.

Spillerkarriere
---------------

Erik Follestad Johansen ble født i Tromsø og vokste opp i Asker. Han begynte å trene og spille ishockey for ishockeyklubben Frisk Asker som tiåring. Som tenåring fikk han plass på laget til Frisk Asker2/NTG i 1. divisjon, og spilte deretter fem sesonger på A-laget til Frisk Asker. Han ble tatt ut på landslaget foran Ishockey-VM i 2011. I 2012 hadde han begynt som lærling i tømrerfaget, men fikk permisjon fra læretiden for å spille hockey for Vålerenga Hockey på heltid. Han har siden fullført utdanningen med svennebrev som tømrer. Han var lenge assisterende kaptein hos Vålerenga, og tok kapteinsbindet da Brede Csiszar ble skadet.

De to siste sesongene som han spilte i Vålerenga medvirket han også i dokumentarserien *Iskrigerne* på TV 2. Etter at han la opp som spiller ble han hockeyekspert på TV 2.

Klubber
-------

* 2006–2012 Frisk Asker
* 2012–2016 Vålerenga
* 2016–2017 Bergen Ishockeyklubb

Meritter som ishockeyspiller
----------------------------

* Seriemester i GET-ligaen: Et med Frisk Asker 2007/08 og to med Vålerenga 2012/13 og 2013/14.
* Sølv i NM i ishockey 2008, NM i ishockey 2013 og NM i ishockey 2014.
* Deltok i Ishockey-VM 2011
* Spilt 25 offisielle kamper for Norges herrelandslag i ishockey.
* Kaptein på U18- og U20-landslaget.
* Kaptein: Hos Frisk Asker sesong 2011/12.

Underholdningsbransjen
----------------------

Erik Follestad Johansen deltok i *Iskrigerne* og *Skal vi danse* i 2017. Per 2020 er fast medlem av panelet i *Spårtsklubben* på VGTV, sammen med programleder Jon Martin Henriksen, Ida Fladen og Mads Hansen. Follestad var også ishockeyekspert for TV2 frem til 2020.

I november 2018 publiserte Follestad og Linni Meister sangen «Juletragedien». Sangen toppet Spotify Norge topp 50 etter kun en dag.

I 2020 deltok han i kjendisversjonen av *71° nord* på TVNorge, der kom han på 4. plass.

I 2021 var han deltager i sesong 3 av ***Kongen befaler*** på TV Norge.

I løpet av 2024 vil han overta etter Otto Robsahm som programleder i programmet Sinnasnekker'n som vil gjenoppstå på TV Norge.

I 2023 debuterte Follestad som skuespiller i den nye Netflix-julefilmen *Så Var Det Jul Igjen*, regissert av Petter Holmsen. Filmen hadde premiere julen 2023.

Referanser
----------

1. ↑   Elite Prospects, Eliteprospects.com spiller-ID 11956, besøkt 27. mai 2022[Hentet fra Wikidata]
2. ↑  «Erik Follestad Johansen at eliteprospects.com». *www.eliteprospects.com* **(engelsk)**. Besøkt 17. oktober 2020.
3. ↑  «Ep. 172 - Erik Follestad Johansen - Heia Fotball». *NRK Radio* **(norsk)**. Besøkt 16. mars 2021.
4. ↑  «Erik Follestad - fra iskriger til tømrer». *Utdanning og jobb*. 13. februar 2019. Besøkt 17. oktober 2020.
5. ↑  «Iskriger Follestad Johansen legger opp». *TV 2* **(norsk)**. Besøkt 21. januar 2018.
6. ↑  «Erik Follestad slutter i TV 2». *www.vg.no*. 23. juli 2020. Besøkt 17. oktober 2020.
7. ↑  Spårtsklubben VGTV. «Erik Follestad og Linni Meister - Juletragedien». Besøkt 7. desember 2018.
8. ↑  «Slår alle norske rekorder med fersk julelåt». *Se og Hør*. 22. november 2018. Besøkt 16. mai 2021.
9. ↑  «Erik Follestad trakk seg fra «71 grader nord» rett før finalen». *Nettavisen*. 19. mars 2020. Besøkt 16. mai 2021.
10. ↑  AS, TV 2 (6. november 2023). «Erik Follestad aktuell i Netflix-film». *TV 2*. Besøkt 6. november 2023.

Eksterne lenker
---------------

* (en) Erik Follestad Johansen på Internet Movie Database Rediger på Wikidata
* (en) Erik Follestad Johansen – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |